

LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: dome@priekuli.lv

**Lēmums**

Priekuļu novada Priekuļu pagastā

2021.gada 27.maijā Nr.219

(protokols Nr.6, 49.p.)

**Par bezcerīgo īres/apsaimniekošanas un komunālo pakalpojumu maksājumu parādu un juridisko personu nomas maksas parādu norakstīšanu no debitoru uzskaites**

Priekuļu novada pašvaldības dome izskata jautājumu par bezcerīgo īres/apsaimniekošanas un pakalpojumu maksājumu parādu un juridisko personu nomas maksas parādu norakstīšanu no debitoru uzskaites.

Izvērtējot Priekuļu novada domes rīcībā esošo informāciju, konstatēts:

1. 2018.gada 13.februāra Ministru kabineta noteikumu Nr.87 „Grāmatvedības uzskaites kārtība budžeta iestādēs” 187.punktā noteikts, ka “Prasības, kuru piedziņa saskaņā ar tiesību aktiem ir neiespējama, jo parādnieks ir likvidēts vai miris vai ir iestājies parāda piedziņas noilgums, kā arī citos tiesību aktos noteiktajos gadījumos, izslēdz no uzskaites un atzīst pārējos izdevumus”.
2. Priekuļu novada pašvaldības debitoru parādu izvērtēšanas komisija, pamatojoties uz 2019.gada 26.septembra iekšējiem noteikumiem “Apsaimniekošanas, īres un komunālo pakalpojumu parāda piedziņas un administrēšanas kārtība Priekuļu novada pašvaldībā”, veica izvērtējumu par parādu norakstīšanu no debitoru uzskaites.“
3. Priekuļu novada pašvaldības grāmatvedības uzskaitē, uz 2021.gada 31.martu bezcerīgo parādu summa sastāda fiziskām personām – pamatojoties uz informāciju no Latvijas Republikas Iedzīvotāju reģistra datu bāzes par personas miršanas faktu un faktu, ka nav iespējams parādu piedzīt no mantiniekiem, un/vai ir iestājies parāda piedziņas noilgums, EUR 106.42 apmērā (1.pielikums).

Ņemot vērā minēto un pamatojoties uz likuma “Par pašvaldībām” 21.pantu, likumu „Par grāmatvedību” 2.pantu, Ministru kabineta 2018.gada 13.februāra noteikumu Nr.87 „Grāmatvedības uzskaites kārtība budžeta iestādēs” 187.punktu, “Apsaimniekošanas, īres un komunālo pakalpojumu parāda piedziņas un administrēšanas kārtība Priekuļu novada pašvaldībā” 34.punktu, Debitoru parādu izvērtēšanas komisijas 2021.gada 6.aprīļa atzinumu Nr.3, Finanšu komitejas 2021.gada 24.maija lēmumu (protokols Nr.6), elektroniski balsojot tiešsaistē, PAR –13 (Elīna Stapulone, Aivars Kalnietis, Aivars Tīdemanis, Arnis Melbārdis, Baiba Karlsberga, Dace Kalniņa, Elīna Krieviņa, Ināra Roce, Jānis Mičulis, Juris Sukaruks, Māris Baltiņš, Mārīte Raudziņa, Sarmīte Orehova), PRET –nav, ATTURAS –nav, Priekuļu novada dome **nolemj**:

1. Atzīt par bezcerīgiem un izslēgt no uzskaites fizisko personu parādus par dzīvokļa īri, apsaimniekošanu, komunālajiem pakalpojumiem par kopējo summu EUR 106.42 (Viens simts seši euro 42 centi);
2. Atbildīgais par lēmuma izpildi – galvenā grāmatvede Ieva Butāne.
3. Kontroli par lēmuma izpildi noteikt Finanšu un grāmatvedības nodaļas vadītājai Ilzītei Rumbai un izpilddirektoram Fjodoram Puņeiko.

Pielikumā: Fizisko personu – bezcerīgo debitoru saraksts uz 1 lp;

Domes priekšsēdētāja (paraksts) Elīna Stapulone